Številka: 03206–11/2013-1

Datum: 16. 12. 2013

**ZAPISNIK**

11. redne seje Komisije za poimenovanje naselij in ulic, ki je bila v ponedeljek 16. 12. 2013 s pričetkom ob 17.00 uri, v Banketni dvorani, Mestne hiše, Mestni trg 1, Ljubljana.

NAVZOČI ČLANI:

Predsednica prof.dr.Milena Mileva Blažić, podpredsednica Mojca Škrinjar, ostali člani, Aleš Mižigoj, Primož Hainz, Iztok Kordiš, Marjan Jernej Virant in tajnik komisije Jan Skoberne.

NAVZOČNOST OPRAVIČILI: Janez Moškrič.

NAVZOČI OSTALI VABLJENI:

Bojana Horvat iz Centra za informatiko, Marjan Belec iz Oddelka za gospodarske dejavnosti in promet, Ivan Stanič in Karel Pollak iz Oddelka za urejanje prostora ter Miha Verbič iz Sekretarjata MU MOL.

Na zasedanju je manjkal en član komisije.

Vsa gradiva k dnevnem redu so člani prejeli pred sejo komisije, vpogled v delo komisije je na spletni povezavi komisije: http://www.ljubljana.si/si/mol/mestni-svet/komisije-mestnega-sveta/komisija-za-poimenovanja-ulic-in-naselij/.

Predsednica komisije prof.dr. Milena Mileva Blažić je pozdravila navzoče člane komisije in vse ostale ter predlagala razpravo o dnevnem redu.

Ker ni bilo pripomb, je bil dan na glasovanje

**PREDLOG SKLEPA:**

**Komisija za poimenovanje naselij in ulic sprejme predlagani dnevni red 11. redne seje.**

Navzočih je bilo 6 članov.

Za je glasovalo 6 članov. Proti ni glasoval nihče. Sklep je bil sprejet.

**SPREJETI DNEVNI RED:**

1. Potrditev zapisnika 10. seje
2. Priprava obeležja ob 125. obletnici ustanovitve prve komisije mestnega sveta za ulice
3. »Odseka petih članov, Ivana Hribarja, Frana Povšeta, Ivana Rozmana, dr. Josipa Vošnjaka in Toma Zupana, katerega naloga bode, določevati imena mestnim trgom in ulicam.«
4. Seznanitev članov s prispelimi pobudami in predlogi na naslov komisije
5. Program dela komisije za seje MS MOL v letu 2014
6. Pobude in vprašanja članov komisije

**AD 1**

Potrditev zapisnika 10. redne seje Komisije za poimenovanje naselij in ulic

Predsednica komisije je člane vprašala, če ima kdo pripombo na zapisnik, nato je bil dan na glasovanje

**PREDLOG SKLEPA:**

Komisija za poimenovanje naselij in ulic potrdi zapisnik 10. redne seje komisije.

Navzočih je bilo 6 članov.

Za je glasovalo 6 članov. Proti ni glasoval nihče. Sklep je bil sprejet.

**AD 2**

Priprava obeležja ob 125. obletnici ustanovitve prve komisije mestnega sveta za ulice »Odseka petih članov, Ivana Hribarja, Frana Povšeta, Ivana Rozmana, dr. Josipa Vošnjaka in Toma Zupana, katerega naloga bode, določevati imena mestnim trgom in ulicam.«

Predsednica je predala besedo tajniku komisije Janu Skobernetu, ki je članom predstavil delovni osnutek gradiva, ki se nanaša na pripravo obeležja ob 125. obletnici ustanovitve prve komisije mestnega sveta za področje ulice. Pri sami predstavitvi se je osredotočil na publikacijo/zloženko, ki je bila narejena ob 120. obletnici ustanovitve prve komisije mestnega sveta za ulice, razstava je bila odprta za javnost s slavnostno otvoritvijo s strani župana Zorana Jankovića dne 12.1. 2009 in je trajala do 16.1. 2009. Vsebinsko jo je pripravila mag. Sonja Anžič iz ZAL, oblikovno pa jo je uredila dipl.slikarka in uni.dipl.oblik. Pšenica Kovačič, enako kot razstavo, ki jo je pripravljala skupaj s kustosom Mestnega muzeja Ljubljana Janezom Polajnarjem. Povedal je, da bo to gradivo potrebno prirediti za to ponovljeno razstavo, ki naj bi bila kot obeležje odprta brez slavnostne otvoritve od 15.1. do 30.1.2014. Za novinarje pa bi bila pripravljena že dan prej!

Predstavil je osnutek priprav na to obeležje, ki ga je potrebno proslaviti v manjšem obsegu, ker je komisija tista, ki opozori javnost na izvirne vzgibe takratnega svetnika in kasnejšega župana Ivana Hribarja kot buditelja narodne zavednosti. Predlagal je, da naj komisija dogodek proslavi in javnost opozori na pomemben trenutek, ko so mestni svetniki pričeli uveljavljati imena in poimenovati ulice in trge mesta po zaslužnih Ljubljančanih in pomembnih Slovencih za zgodovino in razvoj naroda.

Razstava bo postavljena v Steklenem atriju Mestne hiše v sodelovanju z Mestnim muzejem Ljubljana mag. Janezom Polajnarjem in dipl.slikarko in uni.dipl.oblik. Pšenico Kovačič. Predlagal je, da mu člani komisije morebitne dodatne predloge za pripravo obeležja posredujejo v čim preje.

Vsi člani komisije so se strinjali s predstavitvijo in niso imeli nobenih pripomb na samo pripravo gradiva in obeležja, zato je bil dan na glasovanje

**PREDLOG SKLEPA:**

Komisija za poimenovanje naselij in ulic se strinja s pripravo obeležja 125.obletnice ustanovitve prve komisije mestnega sveta za ulice in potrjuje obseg gradiva, ki ga je predstavil in pripravil tajnik komisije Jan Skoberne in se nanaša na pripravo obeležja ob 125. obletnici

Navzočih je bilo 6 članov.

Za je glasovalo 6 članov. Proti ni glasoval nihče. Sklep je bil sprejet.

**AD 3**

Seznanitev članov s prispelimi pobudami in predlogi na naslov komisije

*Tajnik Jan Skoberne* je predstavil 4 prispele pobude, in sicer:

**1 pobuda** se je nanašala na poimenovanje nove ceste/ulice po Robertu Blincu. Pobudo je prispela s strani Instituta Jožefa Stefana. Robert Blinc je bil v zadnjem času najbolj priznana osebnost in se ga šteje med največei slovenske znanstvenike, v svetu fizike poznan z odmevnimi znanstvenimi dosežki. Od leta 1976 je bil redni član Slovenske akademije znanosti in umetnosti SAZU, kot profesor pa je bil izvoljen na številne mednarodne univerze v tujini. Bistveno je prispeval k dvigu ogleda Univerze v Ljubljani in k prepoznavnosti Ljubljane kot mednarodnega znanstvenega središča. Za svoje delo je prejel številne nagrade.

Na glasovanje je bil dan

**PREDLOG SKLEPA:**

**Komisija se je seznanila s prejeto pobudo in jo podpira. Oddelek za urejanje prostora MU MOL in Oddelek za gospodarske dejavnosti in promet MU MOL, naj do naslednje seje komisije pripravi stališče s predlogom lokacije za poimenovanje ulice/trga/parka po fiziku Robertu Blincu po možnosti blizu Tehnološkega parka v Ljubljani.**

Navzočih je bilo 6 članov.

Za je glasovalo 6 članov. Proti ni glasoval nihče. Sklep je bil sprejet.

**2 pobuda se je nanšala na poimenovanje Muzejske ploščadi v Ploščad Karla Benza. Pobudo je podal predsednik Mercedes klasik kluba Slovenija. Muzejska ploščad uradnega imena še nima, zato pobudnik predlaga novo ime, ki bi bilo primerno za okolje treh muzejev.**

**Člani odbora se niso povsem strinjali kako bi predlog upoštevali, da bi se omenjena lokacija poimenovala po Karlu Benzu in to na predlagani lokaciji,ker gre za interno notranje dvorišče, kjer ni izkazanega lastništva MOL.**

**Dan je bil na glasovanje**

**PREDLOG SKLEPA:**

**Komisija se je seznanila s prejeto pobudo in sklenila, da jo vključi v svoj nabor prejetih pobud. Preuči naj se možnosti, da bi to pobudo ustrezno umestili na drugi lokaciji in ne na lokaciji Muzejske ploščadi.**

Navzočih je bilo 6 članov.

Za je glasovalo 6 članov. Proti ni glasoval nihče. Sklep je bil sprejet.

**3 pobuda se je nanašala na poimenovanje ene od novih ulic/trga v okolici Rehabilitacijskega centra Soča v »Palestinsko ulico« oziroma v »Palestinski trg«. Podudo je podalo muslimansko dobrodelno društvo »Merhamet«, z razlogom, da od leta 2009 v Ljubljano prihajajo ranjeni otroci iz Gane na rehabilitacijo. Do sedaj je prišlo okoli 100 otrok, ki tukaj spoznajo novo upanje in nov pogled na življenje.**

**Člani komisije so pri tej pobudi imeli zadržke, kajti poimenovanje ulice/trga oziroma določitev ulice v prostoru ne sme biti spolitizirano in ne sme imeti politične konotacije. Strinjali so se, da je zadevo treba gledati širše, multikulturno in politično nevtralno. Na tem območju bi se lahko v znak spoštovanja drugih kultur in otrok posadila različna drvesa držav, ki bi predstavljala različne kulture. Ideja, ki je bila članom komisije bilzu in bi jo tudi podprli je ureditev »otroškega parka« s klopmi, ki bi prikazoval multikulturnost in ob tem imel tudi vlogo izobraževanja.**

***Ivan Stanič* – na tem območju se predvideva gradnja različnih zdravstvenih dejavnosti.**

**Dan je bil na glasovanje**

**PREDLOG SKLEPA:**

**Komisija se je seznanila s prejeto pobudo muslimanskega dobrodelnega društva »Merhamet« in sklenila, da se omenjena lokacija pri Republiškem rehabilitacijskem centru »Soča« prouči še bolj podrobno in pridobi uradno stališče Oddelka za urejanje prostora MU MOL, ker komisija nima bolj podrobnih podatkov, kako naj bo urejen prostor v okolici Kranjčeve ulice na katero meji rehabilitacijski center in kaj so strokovne podlage veljavnega OPN Mestne občine Ljubljana.**

Navzočih je bilo 6 članov.

Za je glasovalo 6 članov. Proti ni glasoval nihče. Sklep je bil sprejet.

**AD 4**

Program dela komisije za seje MS MOL v letu 2014

*Tajnik Jan Skoberne* je članom komisije predstavil program dela komisije za delo na gradivih za mestni svet v letu 2014. Plan je, da v mesecu aprilu uvrstimo na sejo MS MOL osnutek Odloka o določitvi imen ulic in sprememb potekov ulic na območju Mestne občine Ljubljana. V mesecu oktobru se na sejo MS MOL uvrstita dva akta, in sicer osnutek Odloka o dopolnitvi Odloka o določitvi inem ulic, mostov, brvi in sprmemb potekov ulic na območju Mestne občine Ljubljana in predlog Odloka o določitvi imen ulic in sprememb potekov ulic na območju Mestne občine Ljubljana. V mesecu decembru sta planirana prav tako dva akta, in sicer predlog Odloka o dopolnitvi Odloka o določitvi imen ulic, mostov, brvi in sprememb potekov ulic na območju Mestne občine Ljubljana in Seznanitev mestnega sveta s seznamom veljavnih imen ulic na območju Mestne občine Ljubljana, ki se ga objavi v Uradnem listu RS. Skladno s Poslovnikom MS MOL pa se lahko uvrstijo na sejo mestnega sveta dodatni akti skladno s predlogi članov komisije.

Zaključek

Člani komisije so se seznanili in sprejeli program dela komisije za seje MS MOL v letu 2014.

**AD 5**

Pobude in vprašanja članov komisije

*Jan Skoberne* – Svet ČS Sostro je na Oddelek za gospodarske dejavnosti in promet poslalo dopis, ki se nanaša na označitev zgodovinskih naselij v Četrtni skupnosti Sostro s tablami, na katerih bodo napisana domača imena krajev. Krajani četrtne skupnosti želijo domača imena ohraniti predvsem iz zgodovinskih razlogov, kot varovanje kulturne dediščine. Namen je označitev »izginulih« imen vasi.

Gre za podoben predlog, ki je prejet s strani ČS Črnuče in se ga lahko obravnava skupaj.

Zaključek

Člani komisije so se seznanili s pobudo Sveta ČS Sostro glede postavitev tabel za označitev vasi oziroma poenotenje označitve naselij v ČS Sostro. Njihovega predloga komisija sicer ne podpira, vendar dokončnega stališče ne daje, ker ni navzoč član komisije Janez Moškrič, predstavnik in svetnik ČS Sostro.

S tem je bil izčrpan dnevni red 11. seje komisije, ki jo je zaključila predsednica ob 19.25 uri.

Zapisal

*Jan Skoberne prof.dr. Milena Mileva Blažić*

Višji svetovalec I. Predsednica